stanford-oval/wikipedia huggingface dataset:
แอนโทเนีย โพซิ้ว
การประกวด > มิสยูนิ​เวิร์สไทยแลนด์​ 2023

แอนโทเนีย ได้รับการแต่งตั้งจากกองประกวดมิสยูนิเวิร์สไทยแลนด์ นครราชสีมา เพื่อเป็นตัวแทนจังหวัดนครราชสีมาในการประกวด มิสยูนิเวิร์สไทยแลนด์ 2566   ที่จัดขึ้นในคืนวันอาทิตย์ที่ 20 สิงหาคม พ.ศ. 2566 ณ เอ็มซีซี ฮอลล์ เดอะมอลล์งามวงศ์วาน ซึ่งการประกวดครั้งนี้มีตัวแทนสาวงามเข้าร่วมแข่งขันจาก 54 จังหวัดทั่วประเทศ โดยแอนโทเนียได้รับรางวัลชนะเลิศคว้าตำแหน่ง มิสยูนิเวิร์สไทยแลนด์ ได้เป็นตัวแทนประเทศไทยเข้าร่วมการประกวดนางงามจักรวาล 2023 ณ ประเทศเอลซัลวาดอร์
การประกวด > นางงามจักรวาล 2023

แอนโทเนีย เป็นตัวแทนประเทศไทยในการประกวดนางงามจักรวาล 2023 ซึ่งมีผู้เข้าแข่งขันทั้งหมด 84 ประเทศ ณ ซานซัลวาดอร์, ประเทศเอลซัลวาดอร์ ในวันที่ 18 พฤศจิกายน พ.ศ.2566 โดยแอนโทเนียได้รับตำแหน่งรองชนะเลิศอันดับหนึ่ง (อันดับที่ 2) ในการประกวด และเป็นครั้งที่สามสำหรับตำแหน่งดังกล่าวในการประกวดของประเทศไทย
ผลงาน > ภาพยนตร์

| ปี | เรื่อง | ค่าย | แสดงเป็น |
| --- | --- | --- | --- |
| 2567 | ผู้เช่า The Tenant | V-love studio/ฉายแสง แอด.เวนเจอร์ | (นักแสดงสมทบ) |
ผลงาน > คอนเสิร์ต

The Memories Concert บทเพลงแห่งความทรงจำ (แขกรับเชิญพิเศษ)
ผลงาน > พิธีกร

พิธีกรรายการการประกวดสาวงามระดับนานาชาติ Miss Global 2023 ร่วมกับ Nico Locco
พิธีกรรายการการประกวดผู้ชายระดับนานาชาติ Mister Global 2024 ร่วมกับ กรกันต์ สุทธิโกเศศ
พิธีกรรายการการประกวดสาวงามระดับนานาชาติ Miss Global 2025 ร่วมกับ กรกันต์ สุทธิโกเศศ
รางวัลและเกียรติประวัติ

ได้รับเกียรติแต่งตั้งจากกระทรวงวัฒนธรรมให้เป็น "นางมโหธรเทวี นางสงกรานต์ ประจำปี 2567 และเป็นทูตวัฒนธรรมแห่งประเทศไทย"
รางวัลศิลปินสตรีดีเด่น ในงานมอบรางวัลสตรีทำงานดีเด่น ประจำปี 2567 โดยกระทรวงแรงงาน
รางวัล Bangkok Post Women of The Year 2024 สาขา POSITIVE CHANGE ADVOCATE
เพื่อน..ที่ระลึก

| เพื่อน> .ที่ระลึก |
| --- | --- |
ใบปิดภาพยนตร์
กำกับ: โสภณ ศักดาพิศิษฏ์
เขียนบท: โสภณ ศักดาพิศิษฏ์ โสภนา เชาว์วิวัฒน์กุล ศุภฤกษ์ นิงสานนท์
อำนวยการสร้าง: ฝ่ายงานสร้าง จิระ มะลิกุล วรรณฤดี พงษ์สิทธิศักดิ์ สุวิมล เตชะสุปินัน เช่นชนนี สุนทรศารทูล วีรชัย ใหญ่กว่าวงศ์ ฝ่ายบริหาร จินา โอสถศิลป์ บุษบา ดาวเรือง ไพบูลย์ ดำรงชัยธรรม
นักแสดงนำ: น้ำทิพย์ จงรัชตวิบูลย์ อภิชญา ทองคำ ปาณิสรา ริกุลสุรกาน เบญจามิน โจเซฟ วาร์นี ธีรภพ ทรงวาจา ธนา โอปนายิกุล เดือนเต็ม สาลิตุล เสาวนีย์ อุทุมมา สุชาดา พูนพัฒนสุข
กำกับภาพ: นิรมล รอสส์
ตัดต่อ: ธรรมรัตน์ สุเมธศุภโชค พงศกร ชาญเฉลิมชัย ธนศักดิ์ ญาณจันทร์
ดนตรีประกอบ: หัวลำโพงริดดิม
บริษัทผู้สร้าง: จอกว้าง ฟิล์ม 
ผู้จัดจำหน่าย: จีดีเอช ห้าห้าเก้า
วันฉาย: 7 กันยายน พ.ศ. 2560
ความยาว: 114 นาที
ประเทศ: ไทย
ภาษา: ไทย
ทุนสร้าง: 10-20 ล้านบาท
ทำเงิน: 35 ล้านบาท
ข้อมูลจากสยามโซน
เพื่อน..ที่ระลึก (อังกฤษ: The Promise) เป็นภาพยนตร์ไทยแนวดราม่า สยองขวัญเหนือธรรมชาติ ที่ออกฉายในปี พ.ศ. 2560  กำกับโดย โสภณ ศักดาพิศิษฏ์ นำแสดงโดย น้ำทิพย์ จงรัชตวิบูลย์ และ อภิชญา ทองคำ ผลิตโดย จอกว้างฟิล์ม จัดจำหน่ายโดยจีดีเอช ห้าห้าเก้า ภาพยนตร์เรื่องนี้มีการเล่าเรื่องเกี่ยวกับสองพี่น้องที่ฆ่าตัวตายในช่วงวิกฤตการณ์การเงินในเอเชีย พ.ศ. 2540
นักแสดง

น้ำทิพย์ จงรัชตวิบูลย์ รับบท ปาริมา (บุ๋ม)
ธัญญภัสร์ ภัทรธีรชัยเจริญ รับบท ด.ญ.ปาริมา (บุ๋ม) (ตอนสาว)
อภิชญา ทองคำ รับบท เบล
ปาณิสรา ริกุลสุรกาน รับบท อิ๊บ
เบญจามิน โจเซฟ วาร์นี รับบท อ๊อฟ
ธีรภพ ทรงวาจา รับบท หม่อน
เดือนเต็ม สาลิตุล รับบท วาณี (แม่อิ๊บและอ๊อฟ)
เสาวนีย์ อุทุมมา รับบท ป้าชุ (แม่บ้าน)
ชาลีดา กีลเบิร์ต รับบท แต้ว (เพื่อนเบลล์)
สุชาดา พูนพัฒนสุข รับบท กระจ่าง (แม่บุ๋ม)
สุรชัย นิงสานนท์ รับบท สมัย (พ่อบุ๋ม)
นักแสดง > นักแสดงสมทบ

สุทธิชัย หยุ่น ขณะอ่านข่าววิกฤตการณ์การเงินในเอเชีย พ.ศ. 2540
เรื่องย่อ

พ.ศ. 2540 ปีที่ประเทศไทยต้องเผชิญกับฝันร้ายที่เรียกว่า “วิกฤตต้มยำกุ้ง” โศกนาฏกรรมทางการเงินครั้งสำคัญที่ทำให้ “นักธุรกิจร้อยล้าน” กลายเป็น “บุคคลล้มละลาย” ในชั่วข้ามคืน เช่นเดียวกับอิ๊บและบุ๋มที่ครอบครัวต้องพังไปพร้อมๆกัน เมื่อตึกคอนโดหรูใจกลางเมืองที่พ่อของพวกเธอลงทุนร่วมกัน ถูกระงับการก่อสร้างจากเศรษฐีกลายเป็นคนมีหนี้สินหลายร้อยล้าน บ้านที่เคยอยู่มาทั้งชีวิตก็ถูกยึดสมบัติในบ้านถูกนำมาเปิดท้ายขายของในราคาถูก อิ๊บและบุ๋มรับมือกับความล่มสลายของครอบครัวไม่ไหว จึงตัดสินใจจะฆ่าตัวตายพร้อมกัน บน “ตึก” ที่เคยสัญญาว่าจะอยู่ด้วยกันตลอดไป แต่คนที่ตายกลับเป็นแค่อิ๊บเพียงคนเดียว
ผ่านไป 20 ปี บุ๋ม (บี น้ำทิพย์ จงรัชตวิบูลย์) เติบโตกลายเป็นนักธุรกิจด้านอสังหาริมทรัพย์ และได้กลับไปที่ตึกนั้นอีกครั้ง พร้อมกับ เบล (ลิลลี่ อภิชญา ทองคำ) ลูกสาวผู้เป็นทุกสิ่งทุกอย่างในชีวิตของเธอ คืนนั้นหลังกลับจากตึกก็เกิดเรื่องประหลาดขึ้นกับเบล เมื่อบุ๋มตื่นขึ้นมาพบเบลนั่งคุยกับใครบางคน แม้จะอยู่ในความมืด บุ๋มก็รู้ว่าที่นั่งฝั่งตรงข้ามของเบลว่างเปล่า ไม่มีใครเลย... แล้วทุกคืนหลังจากนั้นก็กลายเป็นฝันร้ายของบุ๋ม เมื่อทุกครั้งที่หลับตานอน เบลจะตื่นขึ้นมาด้วยอาการละเมอที่หนักขึ้นเรื่อยๆ และที่ร้ายแรงที่สุดก็คือ เบลจะละเมอพูดหรือทำในสิ่งที่ทำให้บุ๋มระลึกถึง อิ๊บ เพื่อนเก่าที่เธอทิ้งให้รออยู่ที่ตึกอย่างโดดเดี่ยวมาเป็นเวลานาน นี่อาจเป็นการกลับมาทวงคำสัญญาสุดท้ายที่อิ๊บเคยขอไว้ก่อนจากโลกนี้ไป...“สัญญานะ ว่าแกจะไม่ปล่อยให้ฉันตายคนเดียว”
งานสร้าง

จิระ มะลิกุล หนึ่งในผู้อำนวยการสร้าง มีความสนใจในอาคารสาธร ยูนีค ทาวเวอร์ ที่ชาวต่างชาติมักเรียกว่าเป็น "ตึกผี" และมีลิขสิทธิ์เรื่องเล่าทางอินเทอร์เน็ตที่เก็บไว้นานแล้ว จึงได้ชักชวน โสภณ ศักดาพิศิษฏ์ ที่เคยสร้างลัดดาแลนด์ เพื่อสร้างภาพยนตร์โดยใช้พล็อตเรื่องดังกล่าว
การออกฉายและรายได้

จีดีเอช จัดแถลงข่าวภาพยนตร์ "เพื่อน..ที่ระลึก" เมื่อวันที่ 15 สิงหาคม พ.ศ. 2560 ณ ห้องออดิทอเรียม ชั้น 21 อาคารจีเอ็มเอ็ม แกรมมี่ เพลส โดยช่องวัน 31 ได้นำภาพบรรยากาศงานแถลงข่าวมาแพร่ภาพทางหน้าแฟนเพจเฟซบุ๊กของสถานีในวันดังกล่าว โดยตัวภาพยนตร์ได้เริ่มฉายให้สื่อมวลชนได้รับชมตั้งแต่วันที่ 4 กันยายน พ.ศ. 2560 ณ โรงภาพยนตร์สกาลา เขตปทุมวัน และมีการจัดงานในรอบกาล่าไนท์ในวันที่ 5 กันยายน พ.ศ. 2560 ณ โรงภาพยนตร์เอสเอฟเวิลด์ ซีเนม่า ศูนย์การค้าเซ็นทรัลเวิลด์
สำหรับรายได้ในสี่วันแรกที่ออกฉาย เพื่อน..ที่ระลึก เปิดตัวด้วยรายได้มาเป็นอันดับสามของบ็อกซ์ออฟฟิศในประเทศไทยที่ 13.39 ล้านบาท เนื่องมาจากมีการฉายชนกับภาพยนตร์เรื่อง IT โผล่จากนรก ที่ทำรายได้ติดบ็อกซ์ออฟฟิศเป็นอันดับหนึ่งทั้งในและต่างประเทศ และก่อนหน้านั้นยังมีภาพยนตร์เรื่อง ส่มภัคเสี้ยน ที่ยังทำรายได้ดีอย่างต่อเนื่องเป็นสัปดาห์ที่สองอีกด้วย
หลังจากที่ภาพยนตร์ "เพื่อน..ที่ระลึก" ได้เข้าฉายในโรงภาพยนตร์เป็นเวลากว่า 1 เดือน ทำให้ภาพยนตร์เรื่องนี้ปิดโปรแกรมฉายไปที่รายได้ 35 ล้านบาท
รายการพิเศษ เบื้องลึกเบื้องหลังและตามติดกระแสภาพยนตร์

จีดีเอช ร่วมกับ จีเอ็มเอ็ม 25 และ ช่องวัน 31 ได้นำเสนอรายการพิเศษ เบื้องลึกเบื้องหลังและตามติดกระแสภาพยนตร์เรื่องนี้รวมไปถึงภาพบรรยากาศงานกาล่าพรีเมียร์ของภาพยนตร์เรื่องนี้และสองนักแสดงอย่างคุณบี น้ำทิพย์ จงรัชตวิบูลย์ และ ลิลลี่ อภิชญา ทองคำ ก็จะมาร่วมแชร์ประสบการณ์ความหลอนที่พบเจอในการถ่ายทำภาพยนตร์เรื่องนี้ รวมไปถึงเสียงสัมภาษณ์ถึงความรู้สึกของผู้ชมทั่วไปและเหล่าดารานักร้องที่ได้เข้าไปชมภาพยนตร์เรื่องนี้ โดยจะออกอากาศให้ชมในวันเสาร์ที่ 9 กันยายน พ.ศ. 2560 เวลา 11.00 - 12.00 น. ทางจีเอ็มเอ็ม 25 และออกอากาศอีกครั้งในช่วงบ่าย วันอาทิตย์ที่ 10 กันยายน พ.ศ. 2560 เวลา 15.00 - 16.00 น. ทางช่องวัน 31
เพลงประกอบภาพยนตร์

"เดียวดายกลางสายลม" - น้ำทิพย์ จงรัชตวิบูลย์ (ต้นฉบับโดย นรีกระจ่าง คันธมาส)
แหล่งข้อมูลอื่น

เพื่อน..ที่ระลึก ที่เฟซบุ๊ก
เพื่อน..ที่ระลึก (2017) ที่สยามโซน
เพื่อนที่ระลึก[ลิงก์เสีย] ที่ดีหนัง
สาธร ยูนีค ทาวเวอร์ ตึกร้างสถานที่ถ่ายทำ
จิ่ง เถียน

| จิ่ง เถียน |
| --- | --- |
เกิด: 21 กรกฎาคม พ.ศ. 2531 (36 ปี) จิ่ง เถียน
อาชีพ: นักร้อง/นักแสดง
ฐานข้อมูล
IMDb
จิ่ง เถียน (จีน: 景甜; พินอิน: Jǐng tián; เกิด 21 กรกฎาคม พ.ศ. 2531) เป็นนักแสดงหญิงชาวจีน สำเร็จการศึกษาจาก Beijing Dance Academy และ Beijing Film Academy
ผลงานการแสดง > ละคร

| ปี | ชื่อเรื่องภาษาอังกฤษ/ไทย | ชื่อภาษาจีน | ตัวละคร | บทบาท | หมายเหตุ |
| --- | --- | --- | --- | --- | --- |
| 2025 | Si Jin ซื่อจิ่นหวนรักประดับใจ | 似锦 | เจียงซื่อ | นางเอก | ซับไทยทาง We TV |
| 2024 | Reborn For Love เทพบุตรจุติมารัก  | 四海重明 | หนานเหยียน | นางเอก | ซับไทยทาง iQIYI Thailand |
| 2023 | Wonderland of Love พสุธารักเคียงใจ | 乐游原 | ชุยหลิน | นางเอก | ซับไทยทาง We TV |
| 2023 | The Legend of Zhuohua ขุนนางหญิงยอดเสน่หา | 灼灼风流 | มู่จั๋วฮว๋า | นางเอก | ซับไทยทาง We TV |
| 2022 | City of Streamer | 流光之城 | เฝิงซื่อเฉิน | นางเอก | ซับไทยทาง We TV |
| 2021 | Rattan ครึ่งปีศาจซือเถิง | 司藤 | ซือเถิง | นางเอก |  |
| 2019 | Love Journey การเดินทางมาพบรัก | 一场遇见爱情的旅行 | หลี่ซินเย่ว | นางเอก | ซับไทย ทาง Chinese Drama Thailand |
| 2018 | The Geek is on the run | 极客江湖 | ฟู่เจียว | นางเอก |  |
| 2018 | The King of Blaze ราชันย์เพลิงอัคคี ภาค2 | 火王之千里同风 | 童风 | นางเอก |  |
| 2018 | The King of Blaze ราชันย์เพลิงอัคคี ภาค1 | 火王之破晓之战 | เทพวายุ เชียนเหมย | นางเอก |  |
| 2017 | The Glory of Tang Dynasty Ⅱ ศึกชิงบัลลังก์ราชวงศ์ถัง ภาค2 | 大唐荣耀Ⅱ | เสิ่นเจินจู | นางเอก | ซับไทย ทาง We TV  |
| 2017 | The Glory of Tang Dynasty ศึกชิงบัลลังก์ราชวงศ์ถัง | 大唐荣耀 | เสิ่นเจินจู | นางเอก | ซับไทย ทาง We TV  |
| 2016 | Ban Shu Legend  ยอดหญิง ปันซู | 班淑传奇 | ปันซู | นางเอก | ออกอากาศในไทย ทางช่อง NOW26 |
| 2015 | The Legend of Xiao Zhuang  นางพญาบัลลังก์มังกร | 大玉儿传奇 | ต้าอวี้เอ๋อร์ | นางเอก | ออกอากาศในไทย ทางช่อง 3 แฟมิลี่ |
| 2013 | BIOGRAPHY OF SUN TSU | 孙子大传 | 漪罗 | นางเอก |  |
| 2009 | An Epic of a Woman | 一个女人的史诗 | Ouyang Xue | นักแสดงหลัก |  |
ผลงานการแสดง > ภาพยนตร์

| ปี | ชื่อภาษาอังกฤษ / ไทย | ชื่อภาษาจีน | ตัวละคร | บทบาท | หมายเหตุ |
| --- | --- | --- | --- | --- | --- |
| 2018 | Pacific Rim: Uprising | 环太平洋：雷霆再起 | 邵丽雯 | นักแสดงนำ/นางเอก |  |
| 2017 | Fist & Faith | 青禾男高 | 柳禾 | นางเอก |  |
| 2017 | Kong: Skull Island | 金刚：骷髅岛 | 珊 | นักแสดงนำ |  |
| 2016 | The Great Wall | 长城 | 林梅将军 | นักแสดงนำ/นางเอก |  |
| 2014 | The Man from Macau，Du cheng feng yun | 澳门风云 | 洛欣 | นักแสดงนำ |  |
| 2013 | Police Story 2013 | 警察故事2013 | 苗苗 | นางเอก |  |
| 2013 | Special Identity | 特殊身份 | 方静 | นางเอก |  |
| 2013 | Better And Better | 越来越好之村晚 | 连生 | รับเชิญ |  |
| 2012 | Tears in Heaven | 新妈妈再爱我一次 | 董小霖 | นางเอก |  |
| 2012 | Repeat I Love You / Shadows of Love | 影子爱人 | 许愿 | รับเชิญ |  |
| 2012 | Ultra Reinforcement | 超时空救兵 | 灵芝郡主 | นางเอก |  |
| 2011 | The Warring State | 战国 | 田夕 | นางเอก |  |
| 2010 | My Belle Boss | 我的美女老板 | Emma、小爱 | นางเอก |  |
| 2008 | Anaconda frightened | 狂蟒惊魂 | 田娟 | นางเอก |  |
เจ้าหญิงจูลีแห่งลักเซมเบิร์ก

เจ้าหญิงจูลีแห่งลักเซมเบิร์ก (อังกฤษ: Her Royal Highness Princess Julie of Luxembourg) (เดิม:จูลี เอลิซาเบธ โฮสตัน) ประสูติเมื่อวันที่ 9 มิถุนายน 2509 ณ รัฐเคนทักกี เป็นบุตรีใน ทีโอดอ ออนกาโร และ แคทรีน โฮสตัน โดยอาชีพก่อนเสกสมรสของพระองค์ คือ ผู้ควบคุมโรงงานกลั่นเหล้าองุ่นยี่ห้อหนึ่ง ใน ประเทศฝรั่งเศส
จูลี เอลิซาเบธ โฮสตัน  เข้าพิธีสเสมรสกับ เจ้าชายโรเบิร์ตแห่งลักเซมเบิร์ก พระโอรสใน เจ้าชายชาร์ลแห่งลักเซมเบิร์ก (ประสูติ พ.ศ. 2470) พระนัดดาใน แกรนด์ดัชเชสชาร์ล็อตแห่งลักเซมเบิร์ก พระภาติยะใน แกรนด์ดยุกอ็องรีแห่งลักเซมเบิร์ก รัชกาลปัจจุบัน ใน รัฐแมสซาชูเซตส์ เมื่อวันที่ 29 มกราคม 2537 ซึ่งเธอดำรงบรรดาศักดิ์ที่ เคาน์ตส เดอ นัสเซา รวมถึงพระบุตรที่จะเกิดมาในภายภาคหน้าจะดำรงยศที่ เคานต์/เคาน์เตส เดอ นัสเซา ก่อนที่ต่อมา เมื่อวันที่ 27 พฤศจิกายน 2547 แกรนด์ดยุกอ็องรีแห่งลักเซมเบิร์ก พระญาติชั้นที่ 1 ในพระสวามี จะพระราชทานพระอิสริยยศให้เธอที่ เจ้าหญิงจูลีแหงลักเซมเบิร์ก พระชายา พร้อมฐานันดร รอยัลไฮเนส ส่วนพระบุตร 3 พระองค์ ดำรงพระยศ เจ้าชาย/เจ้าหญิงแห่งนัสเซา พร้อมฐานันดร รอยัลไฮเนส
เจ้าหญิงชาร์ลอตต์แห่งนัสเซา (ประสูติ: 20 มีนาคม พ.ศ. 2538 (29 ปี))
เจ้าชายอเล็กซานเดอร์แห่งนัสเซา (ประสูติ: 18 เมษายน พ.ศ. 2540 (27 ปี))
เจ้าชายเฟรเดอริกแห่งนัสเซา (18 มีนาคม พ.ศ. 2545 - 1 มีนาคม พ.ศ. 2568 (22 ปี))
โรงเรียนแสลงโทนพิทยาคม

| โรงเรียนแสลงโทนพิทยาคม |
| --- | --- |
Salaengthonpittayakhom School
ตราสัญลักษณ์โรงเรียนแสลงโทนพิทยาคมพิทยาคม
ที่ตั้ง
ถนนบุรีรัมย์-ประโคนชัย อำเภอประโคนชัย จังหวัดบุรีรัมย์ 31140
ข้อมูล
ชื่ออื่น: ส.พ.
ประเภท: โรงเรียนมัธยมศึกษาขนาดกลาง สังกัดสำนักงานเขตพื้นที่การศึกษามัธยมศึกษาบุรีรัมย์
คติพจน์: ปัญญา สามัคคี มีวินัย ร่วมใจพัฒนาชุมชน
สถาปนา: 8 พฤษภาคม พ.ศ. 2540 (27 ปี 308 วัน)
หน่วยงานกำกับ: สำนักงานคณะกรรมการการศึกษาขั้นพื้นฐาน (สพฐ.)
ผู้อำนวยการ: นายกรกฤช ชื่นธีรพงศ์
ระดับปีที่จัดการศึกษา: มัธยมศึกษา
สี: น้ำเงิน - เหลือง
เพลง: มาร์ชแสลงโทนพิทยาคม
เว็บไซต์: http://www.salangpit.com/
โรงเรียนแสลงโทนพิทยาคม เป็นโรงเรียนมัธยมศึกษาขนาดกลางในบุรีรัมย์ 
ประเภทสหศึกษา สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ สุขวิช รังสิตพล ประกาศจัดตั้งเมื่อ 8 พฤษภาคม พ.ศ. 2540 ในขณะดำรงตำแหน่งรัฐมนตรีว่าการกระทรวงศึกษาธิการ
ประวัติโรงเรียน

โรงเรียนแสลงโทนพิทยาคม สังกัดกองการมัธยมศึกษา กรมสามัญศึกษา ประกาศจัดตั้ง เมื่อวันที่ 8 พฤษภาคม 2540 โดย สุขวิช รังสิตพล รัฐมนตรีว่าการกระทรวงศึกษาธิการในขณะนั้น ตั้งอยู่ริม ถนน 2445 กม.22 (บุรีรัมย์-ประโคนชัย) หมู่ที่ 1 ตำบลแสลงโทน อำเภอประโคนชัย จังหวัดบุรีรัมย์ มีเนื้อที่ประมาณ 60 ไร่เป็นที่ดินสาธารณประโยชน์โคกเบาะดอน เปิดทำการสอนครั้งแรกเมื่อ พ.ศ. 2537 เป็นโรงเรียนสาขาโรงเรียนพลับพลาชัยพิทยาคม เปิดสอนระดับมัธยมศึกษาตอนต้น (ม.1-2-3) ในโครงการขยายโอกาสทางการศึกษา โดยโรงเรียนพลับพลาชัยพิทยาคม แต่งตั้งนายมุนินทร์ หลอมประโคน ผู้ช่วยผู้อำนวยการโรงเรียน ทำหน้าที่ดูแลประสานงานโรงเรียนสาขาแห่งนี้
ทำเนียบผู้อำนวยการโรงเรียน

| ลำดับ | นามผู้อำนวยการ | ระยะเวลาดำรงตำแหน่ง |
| --- | --- | --- |
| 1 | นายมุนินทร์ หลอมประโคน | พ.ศ. 2537-2550 |
| 2 | นายประเสริฐชัย พิสาดรัมย์ | พ.ศ. 2550-2554 |
| 3 | นายกรกฤช ชื่นธีรพงศ์ | พ.ศ. 2554-2561 |
| 4 | นายจิระพงษ์  วัชเรนทร์วงศ์ | พ.ศ. 2561-ปัจจุบัน |
การเรียนการสอน > ชั้นมัธยมศึกษาตอนต้น

ชั้นมัธยมศึกษาปีที่ 1 มี 3 ห้องเรียน
ชั้นมัธยมศึกษาปีที่ 2 มี 3 ห้องเรียน
ชั้นมัธยมศึกษาปีที่ 3 มี 3 ห้องเรียน
การเรียนการสอน > ชั้นมัธยมศึกษาตอนปลาย

ชั้นมัธยมศึกษาปีที่ 4 มี 2 ห้องเรียน
ชั้นมัธยมศึกษาปีที่ 5 มี 2 ห้องเรียน
ชั้นมัธยมศึกษาปีที่ 6 มี 2 ห้องเรียน
อาคารและสถานที่

1. อาคารเรียน 216/41ล (หลังคาทรงไทย) จำนวน 1 หลัง
2. อาคารเรียน 108ล/27 จำนวน 1 หลัง
3. หอประชุม แบบ 100/27 จำนวน 1 หลัง
4. อาคารเรียนกึ่งถาวร ขนาด 5 ห้อง จำนวน 1 หลัง
5. อาคารเรียนชั่วคราว ขนาด 6 ห้อง จำนวน 1 หลัง
6. สนามบาสเกตบอลคอนกรีต จำนวน 2 สนาม
7. ห้องน้ำห้องส้วมชาย - หญิง ขนาด 6 ที่ จำนวน 2 หลัง
8. บ่อน้ำบาดาล ขนาด 6 นิ้ว จำนวน 2 บ่อ
9. ถังน้ำดื่มสะอาด จำนวน 4 ชุด
10. ถนนคอนกรีต กว้าง 5 ม. ขนาด 156 + 215 + 115 ม.
11. บ้านพักครู 203 จำนวน 2 หลัง
12. บ้านพักครู 207 (บ้านพักผู้บริหาร) จำนวน 1 หลัง
13. บ้านพักนักการภารโรง จำนวน 1 หลัง
โรงเรียนประโคนชัยพิทยาคม

| โรงเรียนประโคนชัยพิทยาคม |
| --- | --- |
ตราสัญลักษณ์โรงเรียนประโคนชัยพิทยาคม รับผิดชอบ รอบรู้ สามัคคี มีวินัย
ที่ตั้ง
ถนนโชคชัย-เดชอุดม อำเภอประโคนชัย จังหวัดบุรีรัมย์ 31140
ข้อมูล
ประเภท: โรงเรียนมัธยมศึกษาขนาดใหญ่พิเศษ สังกัดสำนักงานเขตพื้นที่การศึกษามัธยมศึกษาเขต 32 
คติพจน์: วิริเยน ทุกฺขมจฺเจติ (บุคคลล่วงทุกข์ได้ด้วยความเพียร)
ก่อตั้ง: 13 มิถุนายน พ.ศ. 2500 (67 ปี 272 วัน)
หน่วยงานกำกับ: สำนักงานคณะกรรมการการศึกษาขั้นพื้นฐาน (สพฐ.)
รหัส: 3107
ผู้อำนวยการโรงเรียน: นายวัชราบูรณ์ บุญชู   (2565-ปัจจุบัน)
ชั้นเรียนที่เปิดสอน: มัธยมศึกษา
สี: ฟ้า - ขาว
เพลง:  มาร์ชโรงเรียนประโคนชัยพิทยาคม (เก่า 2500-2536)  มาร์ชโรงเรียนประโคนชัยพิทยาคม (ใหม่ 2536-ปัจจุบัน)
เว็บไซต์: www.pkc.ac.th
โรงเรียนประโคนชัยพิทยาคม เป็นโรงเรียนมัธยมศึกษาขนาดใหญ่พิเศษในบุรีรัมย์ 
ประเภทสหศึกษา สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ
ประวัติโรงเรียน

โรงเรียนประโคนชัยพิทยาคม สังกัดกองการมัธยมศึกษา กรมสามัญศึกษาตั้งอยู่ริม ถนนโชคชัย-เดชอุดม อำเภอประโคนชัย จังหวัดบุรีรัมย์ มีเนื้อทีประมาณ 30 ไร่ เปิดทำการสอนครั้งแรกเมื่อวันที่ 13 มิถุนายน พ.ศ. 2500 โดยใช้ศาลาการเปรียญ  ของวัดแจ้งเป็นสถานที่เรียนชั่วคราว โดยมีนายกังวาล  วิริยะโกศล ศึกษาธิการอำเภอประโคนชัย มารักษาการแทนครูใหญ่
ต่อมาปี พ.ศ. 2501 ราษฎรได้ซื้อที่ดินมอบให้กับโรงเรียน จึงย้ายโรงเรียนจากวัดแจ้งมายังที่อยู่ ปัจจุบัน เมื่อวันที่ 1 เมษายน พ.ศ. 2502 โรงเรียนประโคนชัยพิทยาคมได้รับคัดเลือกให้เข้าโครงการ ค.ม.ช. รุ่น 8 ในปีงบประมาณ 2514 ปี พ.ศ. 2515 ได้ประกาศตั้งโรงเรียน สาขาที่อำเภอบ้านกรวด คือโรงเรียนบ้านกรวดวิทยาคาร เมื่อวันที่ 17 พฤษภาคม พ.ศ. 2515 และในปีการศึกษา 2519 กรมสามัญศึกษา ได้มีคำสั่งให้ยุบโรงเรียนประโคนชัย ประถมศึกษาตอนปลาย (บ.ร.8) โดยให้เป็นส่วนหนึ่งของโรงเรียนประโคนชัยพิทยาคม เปิดสอนในระดับชั้นมัธยมศึกษา
วันที่ 17 กรกฎาคม พ.ศ. 2530 ได้ย้ายนักเรียน  ครู-อาจารย์ มาอยู่รวมกันที่โรงเรียนประโคนชัยพิทยาคม ในปีการศึกษา 2536 ได้ประกาศตั้ง  โรงเรียนสาขา ชื่อโรงเรียน เมืองตลุง-พิทยาสรรพ์ โดยใช้สถานที่ บ.ร.8 และในวันที่ 13 กุมภาพันธ์ พ.ศ. 2538 กรมสามัญศึกษาได้มีคำสั่งให้โรงเรียนเมืองตลุงพิทยาสรรพ์ เป็นโรงเรียนมัธยมศึกษาจังหวัดบุรีรัมย์ แยกออกไปจากโรงเรียนประโคนชัยพิทยาคม
ทำเนียบผู้บริหาร

1. นายกังวาล  วิริยะโกศล
2. นายพีรพันธ์  ฉกรรจ์ศิลป์
3. นางชูจิตต์  พิทักษ์ผล
4. นายสุพิชญ์  พิญญากูล
5. นายดำรง  อโนภาส
6. นายไสว  คงนันทะ
7. นายชวนันต์  รัชตกุล
8. นายวุฒิพงศ์  คงเสนา
9. นายเปี่ยม  ศรีมิตรานนท์
10. นายวิฑูรย์  เชาวน์ศิริ
11. นายพิทยา  ไชยมงคล
12. นายสราวุธ  ทรงประโคน
13. นายชำนาญ  บุญวงศ์
14. นายประเสริฐชัย  พิสาดรัมย์
15. นายวัชราบูรณ์  บุญชู (2565-ปัจจุบัน)
การเรียนการสอน > ชั้นมัธยมศึกษาตอนต้น

ชั้นมัธยมศึกษาปีที่ 1 มี 13 ห้องเรียน
ห้องเรียนพิเศษวิทยาศาสตร์ คณิตศาสตร์ เทคโนโลยี ภาษาอังกฤษ (AP) 1 ห้องเรียน
ห้องเรียนปกติ 12 ห้อง
ชั้นมัธยมศึกษาปีที่ 2 มี 13 ห้องเรียน
ห้องเรียนพิเศษวิทยาศาสตร์ คณิตศาสตร์ เทคโนโลยี (AP) 1 ห้องเรียน
ห้องเรียนปกติ 12 ห้อง
ชั้นมัธยมศึกษาปีที่ 3 มี 13 ห้องเรียน
ห้องเรียนพิเศษวิทยาศาสตร์ คณิตศาสตร์ เทคโนโลยี (AP) 1 ห้องเรียน
ห้องเรียนปกติ 12 ห้อง
การเรียนการสอน > ชั้นมัธยมศึกษาตอนปลาย

ชั้นมัธยมศึกษาปีที่ 4 มี 13 ห้องเรียน
ห้องเรียนพิเศษวิทยาศาสตร์ คณิตศาสตร์ เทคโนโลยี ภาษาอังกฤษ (AP) 1 ห้องเรียน
ห้องเรียนวิทยาศาสตร์ คณิตศาสตร์ 5 ห้อง
ห้องเรียนศิลปศาสตร์ ภาษาอังกฤษ 3 ห้อง
ห้องเรียนศิลปศาสตร์ ภาษาญี่ปุ่น 1 ห้อง
ห้องเรียนศิลปศาสตร์ ภาษาจีน 1 ห้อง
ห้องเรียนคอมพิวเตอร์และเทคโนโลยี 1 ห้องเรียน
ห้องเรียนการงานอาชีพและเทคโนโลยี 1 ห้องเรียน
ชั้นมัธยมศึกษาปีที่ 5 มี 13 ห้องเรียน
ห้องเรียนพิเศษวิทยาศาสตร์ คณิตศาสตร์ เทคโนโลยี (AP) 1 ห้องเรียน
ห้องเรียนวิทยาศาสตร์ คณิตศาสตร์ 5 ห้อง
ห้องเรียนศิลปศาสตร์ ภาษาอังกฤษ 3 ห้อง
ห้องเรียนศิลปศาสตร์ ภาษาญี่ปุ่น 1 ห้อง
ห้องเรียนคอมพิวเตอร์เทคโนโลยี 2 ห้องเรียน
ชั้นมัธยมศึกษาปีที่ 6 มี 13 ห้องเรียน
ห้องเรียนพิเศษวิทยาศาสตร์ คณิตศาสตร์ เทคโนโลยี (AP) 1 ห้องเรียน
ห้องเรียนวิทยาศาสตร์ คณิตศาสตร์ 5 ห้อง
ห้องเรียนศิลปศาสตร์ ภาษาอังกฤษ 3 ห้อง
ห้องเรียนศิลปศาสตร์ ภาษาญี่ปุ่น 1 ห้อง
ห้องเรียนคอมพิวเตอร์เทคโนโลยี 2 ห้องเรียน
อาคารและสถานที่

อาคาร 1 กลุ่มสาระการเรียนรู้พลานามัย และกลุ่มสาระการเรียนรู้ศิลปะ (ปัจจุบันได้ทำการรื้อถอนอาคารแล้วเนื่องจากเกิดเหตุเพลิงไหม้เมื่อปี พ.ศ. 2559)
มีทั้งหมด 12 ห้อง ห้องเรียน 8 ห้อง
ชั้น 1 ด้านทิศตะวันตก กลุ่มสาระการเรียนรู้พลานามัย ห้องปฏิบัติการสุขศึกษา ด้านทิศตะวันออก กลุ่มสาระการเรียนรู้ศิลปะ ห้องปฏิบัติการศิลปะ ห้องเรียนดนตรีสากล ห้องเรียนศิลปะ
ชั้น 2 ศูนย์เทคโนโลยีทางการศึกษา ห้องเรียนดนตรีไทย ห้องเรียนนาฏศิลป์
อาคาร 2 กลุ่มสาระการเรียนรู้สังคมศึกษา ศาสนา และวัฒนธรรม มีทั้งหมด 18 ห้อง ห้องเรียน 12 ห้อง
ชั้น 1 สำนักงานคณะกรรมการนักเรียน ห้องประชุมพีรภัณฑ์ ห้องแนะแนว ห้องเรียน
ชั้น 2 ห้องปฏิบัติการสังคมศึกษา ห้องเรียน
ชั้น 3 ห้องเรียนพระพุทธศาสนา ห้องเรียน
อาคาร 3 ห้องกลุ่มผู้บริหาร กลุ่มสาระการเรียนรู้คณิตศาสตร์มีทั้งหมด 24 ห้อง ห้องเรียน 14 ห้อง
ชั้น 1 ห้องพยาบาล ห้องบริหารบุคคล
ชั้น 2 ห้องงานทะเบียนและวัดผล ห้องวิชาการ ห้องดูแลระบบ ห้องผู้บริหาร ห้องการเงิน ห้องเอกสาร ห้องปกครอง
ชั้น 3 ห้องปฏิบัติการคณิตศาสตร์ ห้องประชุม ห้องเรียน
ชั้น 4 ห้องเรียน
อาคาร 4 กลุ่มสาระการเรียนรู้วิทยาศาสตร์ มีทั้งหมด 25 ห้อง ห้องเรียน 13 ห้อง
ชั้น 1 ห้องเรียนพิเศษ ส่วนหนึ่งของห้องสมุด
ชั้น 2 ห้องปฏิบัติการฟิสิกส์ ห้องเรียน
ชั้น 3 ห้องปฏิบัติการชีววิทยา ห้องเรียนสีเขียว ห้องสมุดวิทยาศาสตร์ ห้องเรียน
ชั้น 4 ห้องปฏิบัติการเคมี ห้องเรียน
อาคาร 5 กลุ่มสาระการเรียนรู้ภาษาไทย กลุ่มสาระการเรียนรู้ภาษาต่างประเทศ
ชั้น 1 ส่วนหนึ่งของโรงอาหาร
ชั้น 2 ห้องเรียนภาษาญี่ปุ่น ห้องเรียนภาษาจีน **ห้องปฏิบัติการทางภาษา ห้องเรียนรู้ภาษาอังกฤษด้วยตนเอง(SEAR)
ชั้น 3 ห้องปฏิบัติการภาษาไทย ห้องเรียน
ชั้น 4 ห้องเรียน
อาคารอุตสาหกรรม 1 กลุ่มสาระการเรียนรู้การงานอาชีพและเทคโนโลยี
ชั้น 1 ห้องเรียนอุตสาหกรรม
ชั้น 2 ห้องปฏิบัติการคอมพิวเตอร์
อาคารอุตสาหกรรม 2
ชั้น 1 ห้องเรียนหัตถกรรม
ชั้น 2 ห้องปฏิบัติการคอมพิวเตอร์
อาคารเกษตรและสหกรณ์ร้านค้า
อาคารเรียนชั่วคราว
ห้องสมุดเฉลิมพระเกียรติกาญจนาภิเษก
ศาลาอเนกประสงค์
ห้องประชุม
ศาลาประชาสัมพันธ์
ศาลากลางน้ำ
โรงอาหาร (เพิ่มเติมพื้นที่ในปี 2555)
ห้องน้ำ ทั้งหมด 4 หลัง
ห้องน้ำชาย 2 หลัง
ห้องน้ำหญิง 2 หลัง
แม่แบบ:รายชื่อโรงเรียนห้องเรียนพิเศษคณิตศาสตร์
สุรัตน์ โอสถานุเคราะห์

| ร้อยตำรวจเอกสุรัตน์ โอสถานุเคราะห์ม> ว.ม., ป.ช., ต.จ. |
| --- | --- |


รัฐมนตรีว่าการกระทรวงพาณิชย์
ดำรงตำแหน่ง 15 มกราคม พ.ศ. 2529 – 7 พฤศจิกายน พ.ศ. 2529
นายกรัฐมนตรี: พลเอกเปรม ติณสูลานนท์
ก่อนหน้า: โกศล ไกรฤกษ์
ถัดไป: มนตรี พงษ์พานิช
เลขาธิการพรรคกิจสังคม
ดำรงตำแหน่ง 30 มกราคม พ.ศ. 2530 – 1 มีนาคม พ.ศ. 2532
ก่อนหน้า: พงส์ สารสิน
ถัดไป: มนตรี พงษ์พานิช
รัฐมนตรีว่าการกระทรวงคมนาคม
ดำรงตำแหน่ง 15 กุมภาพันธ์ พ.ศ. 2518 – 13 มีนาคม พ.ศ. 2518
นายกรัฐมนตรี: หม่อมราชวงศ์เสนีย์ ปราโมช
ก่อนหน้า: เชาวน์ ณ ศิลวันต์
ถัดไป: พลตรี ศิริ สิริโยธิน
 
ข้อมูลส่วนบุคคล
เกิด: 11 พฤษภาคม พ.ศ. 2473 อำเภอพระนคร จังหวัดพระนคร ประเทศสยาม
เสียชีวิต: 8 พฤษภาคม พ.ศ. 2551 (77 ปี) โรงพยาบาลสมิติเวช กรุงเทพมหานคร ประเทศไทย
คู่สมรส: ปองทิพย์ โอสถานุเคราะห์ (เสียชีวิต) ช่อพิภพ โอสถานุเคราะห์

ร้อยตำรวจเอก สุรัตน์ โอสถานุเคราะห์ (11 พฤษภาคม พ.ศ. 2473 - 8 พฤษภาคม พ.ศ. 2551)  อดีตรัฐมนตรีว่าการกระทรวงพาณิชย์ และกระทรวงคมนาคม อดีตรองหัวหน้าพรรคกิจสังคม ผู้ก่อตั้งมหาวิทยาลัยกรุงเทพ ประธานกรรมการบริษัท โอสถสภา จำกัด กลุ่มบริษัทในเครือโอสถสภา และนายกสมาคมถ่ายภาพแห่งประเทศไทย ในพระบรมราชูปถัมภ์
ประวัติ

ร.ต.อ.สุรัตน์ โอสถานุเคราะห์ เกิดเมื่อวันที่ 11 พฤษภาคม พ.ศ. 2473 ที่จังหวัดพระนคร มีชื่อเล่นว่า เพชร (ซึ่งนำมาใช้ตั้งเป็นชื่อจริงของบุตรชายคนโต) เป็นบุตรของนายสวัสดิ์ (บุตรชาย นายแป๊ะ โอสถานุเคราะห์ ผู้ก่อตั้งห้างขายยาโอสถสภา (เต็กเฮงหยู) ต้นสกุลโอสถานุเคราะห์) และคุณหญิงล้อม โอสถานุเคราะห์ จบการศึกษามัธยมศึกษาปีที่ 6 จากโรงเรียนเทพศิรินทร์ มัธยมศึกษาปีที่ 8 โรงเรียนเตรียมอุดมศึกษา, วิทยาลัย วิลบราฮัม แอนด์ มอนสัน (WILBRAHAM & MONSON ACADEMY) รัฐแมสซาชูเซตส์ สหรัฐอเมริกา และได้รับปริญญาบริหารธุรกิจบัณฑิต จากมหาวิทยาลัยโคโลราโด สหรัฐอเมริกา
ร.ต.อ.สุรัตน์ เคยได้รับเกียรติยศต่างๆ คือ รางวัลเกียรติคุณนักการตลาดไทย เมื่อเดือนเมษายน พ.ศ. 2544, ปริญญาบริหารธุรกิจดุษฎีบัณฑิตกิตติมศักดิ์ สาขาวิชาการจัดการ มหาวิทยาลัยเกษตรศาสตร์ เมื่อเดือนกรกฎาคม พ.ศ. 2538 และปริญญาปรัชญาดุษฎีบัณฑิตกิตติมศักดิ์ สาขาวิชารัฐศาสตร์ มหาวิทยาลัยรามคำแหง เมื่อเดือนมกราคม พ.ศ. 2539
นอกจากนี้ ร.ต.อ.สุรัตน์ ยังเป็นนักถ่ายภาพชั้นแนวหน้าของประเทศไทย เป็นผู้สะสมกล้องถ่ายภาพ และอุปกรณ์การถ่ายภาพ ไว้กว่า 3,000 ชิ้น จนได้รับรางวัลศิลปินนักถ่ายภาพไทย จากสมาพันธ์การถ่ายภาพไทย เมื่อเดือนธันวาคม พ.ศ. 2545, รางวัลผลงานภาพถ่าย เดอะอีเลฟเว่นไตรอังแนล (The XI Triennale) จัดโดย สถาบันลาลิทฆาลา (Lalit Kala Akademi) กรุงนิวเดลี ประเทศอินเดีย เมื่อเดือนกุมภาพันธ์ พ.ศ. 2548 และรางวัลโฟโต้ซิตี้ซากามิฮาร่า สาขาเอเชีย จากงานเทศกาลภาพถ่ายแห่งเมืองซากามิฮาร่า ครั้งที่ 6 ที่ประเทศญี่ปุ่น เมื่อเดือนตุลาคม พ.ศ. 2549
การทำงาน > ธุรกิจ

ร.ต.อ.สุรัตน์ รับสืบทอดกิจการ บริษัท โอสถสภา (เต็กเฮงหยู) จำกัด จากนายสวัสดิ์ บิดา โดยดำรงตำแหน่งประธานกรรมการ บริษัท โอสถสภา จำกัด, กลุ่มบริษัทในเครือโอสถสภา, บริษัท โอสถสภา ไทโช จำกัด และกรรมการ บริษัท โอสถสภา ประกันภัย จำกัด, บริษัท ชิเซโด้ (ประเทศไทย) จำกัด, บริษัท อิเซตัน (ประเทศไทย) จำกัด, บริษัท ไทย ฮาคูโฮโด จำกัด และบริษัท ฮาคูโฮโด (กรุงเทพฯ) จำกัด
สินค้าที่มีชื่อเสียงของเครือโอสถสภา เช่น ยาแก้ปวดทัมใจ, ยากฤษณากลั่นตรากิเลน, ยาธาตุ ๔ ตรากิเลน, ยาอมโบตัน, ลูกอมโอเล่, ลูกอมโบตันมินท์บอล, เครื่องดื่มเอ็ม-150, เครื่องดื่มลิโพวิตัน-ดี, เครื่องดื่มฉลาม, เครื่องดื่มเกลือแร่ เอ็ม-สปอร์ต, เครื่องดื่ม.357 แม็กนั่ม, เครื่องดื่ม ชาร์ค คูลไบต์, เครื่องดื่ม เอ็ม-แม็กซ์, ผลิตภัณฑ์ระงับกลิ่นกายทเวลฟ์พลัส, ผลิตภัณฑ์ระงับกลิ่นกายเอ็กซิท และ ผลิตภัณฑ์สำหรับเด็ก เบบี้มายด์ เป็นต้น
การทำงาน > การเมือง

ร.ต.อ.สุรัตน์ เข้าสู่วงการเมือง ด้วยการเป็นสมาชิกสภาผู้แทนราษฎรจังหวัดพระนคร สังกัดพรรคประชาธิปัตย์ ในปี พ.ศ. 2512 ต่อมาเป็นรองหัวหน้าพรรคกิจสังคม ในสมัยที่ หม่อมราชวงศ์คึกฤทธิ์ ปราโมช เป็นหัวหน้าพรรค เมื่อปี พ.ศ. 2518 และขึ้นดำรงตำแหน่งรัฐมนตรีว่าการกระทรวงคมนาคม ในปีเดียวกัน แต่ยังมิได้เริ่มปฏิบัติงาน เนื่องจากไม่ได้รับความไว้วางใจจากสภาในการแถลงนโยบาย ต่อมา เมื่อปี พ.ศ. 2526 เป็น รัฐมนตรีช่วยว่าการกระทรวงมหาดไทย แล้วดำรงตำแหน่ง รัฐมนตรีว่าการกระทรวงพาณิชย์ ในปี พ.ศ. 2528 แต่ลาออกจากตำแหน่งเมื่อวันที่ 6 กรกฎาคม พ.ศ. 2529 หลังการอภิปรายไม่ไว้วางใจ กรณีออกใบอนุญาตนำไม้ซุงเข้าจากพม่า แล้วได้รับคะแนนเสียงไว้วางใจน้อยที่สุดในบรรดารัฐมนตรีที่ถูกอภิปรายในคราวเดียวกัน เนื่องจากพรรคประชาธิปัตย์ซึ่งเป็นพรรคร่วมรัฐบาลลงมติงดออกเสียง  จากนั้นได้รับแต่งตั้งให้เป็น ที่ปรึกษาฝ่ายเศรษฐกิจ ของกระทรวงการต่างประเทศ ในปี พ.ศ. 2530 ต่อมา เป็นรองหัวหน้าพรรคชาติพัฒนา ในสมัยที่ พล.อ.ชาติชาย ชุณหะวัณ ก่อตั้งพรรคขึ้น เมื่อปี พ.ศ. 2535 จากนั้น ดำรงตำแหน่ง ที่ปรึกษารัฐมนตรีว่าการกระทรวงการต่างประเทศ ในปี พ.ศ. 2539 เป็นตำแหน่งท้ายสุดทางการเมือง